মিস ব্রিডজে কয়দিন পর ফের এলেন। এবার তিনি জেসমিনকে আলাদা করে একপাশে ডেকে নেন। ‘আমি তোমাদের ফ্যাক্টরি নিয়ে চিন্তিত’, তিনি বললেন। ‘এটা কি আগেও এমন খারাপ অবস্থায় ছিল?’ জেসমিন চারিদিকে তাকিয়ে নেয়। সে মাথার ওপর ঝুলতে থাকা ফ্যান, জানালা, সারির পর সারি ধরে মেশিনে ঝুঁকে কাজ করতে থাকা মেয়েদের দিকে একবার তাকিয়ে নিয়ে উত্তর দেয়, ‘সবসুময় এইরকমই তো! এটা ভালো জায়গা। এটা ঠিক জায়গা। আমরা সানি টেক্সকে ভালোবাসি!’ সঙ্গে সঙ্গে প্যান্টিটা হাতে ধরে মিস ব্রিডজেকে জিজ্ঞেস করে, ‘কেন্ত আপনাদের দেশের মেয়িরা এটা কেনে পরে?’ মিস ব্রিডজে তার হাত থেকে ওটা নিয়ে নেড়েচেড়ে দেখে হাসতে থাকেন। ‘তুমি জানো এটা কত দামী ওখানে?’ তিনি বলেন।